CELEX: 52017PC0774
Language: da
Date: 2017-12-18
Title: Forslag til EUROPA-PARLAMENTETS OG RÅDETS FORORDNING om ændring af forordning (EU) 2016/1139 for så vidt angår intervaller for fiskeridødelighed og beskyttelsesniveauer for visse sildebestande i Østersøen

EUROPA-KOMMISSIONEN
            Bruxelles, den 18.12.2017
            COM(2017) 774 final
            2017/0348(COD)
            Forslag til
            EUROPA-PARLAMENTETS OG RÅDETS FORORDNING
            om ændring af forordning (EU) 2016/1139 for så vidt angår intervaller for fiskeridødelighed og beskyttelsesniveauer for visse sildebestande i Østersøen
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               En af de vigtigste målsætninger for reformen af den fælles fiskeripolitik
                  1
                er at nå udnyttelsesgraden for det maksimale bæredygtige udbytte (MSY) for alle bestande med henblik på at genoprette og opretholde populationerne af fiskebestandene på et bæredygtigt niveau, hvilket vil sige over det biomasseniveau, der muliggør det maksimale bæredygtige udbytte (MSY). Det vil være lettere at nå en bæredygtig udnyttelse af havets biologiske ressourcer med en flerårig tilgang til fiskeriforvaltningen i form af vedtagelse af flerårige fiskeriforvaltningsplaner, som i overensstemmelse med den nuværende fælles fiskeripolitik bør afspejle forholdene i de forskellige typer fiskeri og bestande. Rammerne for bæredygtig udnyttelse af bestandene bør fastlægges i de flerårige forvaltningsplaner med klare tidsplaner og beskyttelsesforanstaltninger i tilfælde af en uforudset udvikling af fiskebestandenes tilstande. 
            
            
               I 2013 blev der mellem Europa-Parlamentet, Rådet og Kommissionen nedsat en interinstitutionel taskforce vedrørende flerårige planer med henblik på at blive enige om en smidig udarbejdelse og indførelse af de flerårige planer under den fælles fiskeripolitik. Taskforce besluttede, at målet svarende til MSY-målsætningen burde udtrykkes som en række FMSY-værdier fremsat af videnskabsfolk, som medlovgiverne derefter ville kunne fastsætte og medtage i planen. Rådet skulle vedtage foranstaltningerne vedrørende fastsættelsen og tildelingen af fiskerimuligheder på årsbasis på grundlag af videnskabelig rådgivning og således, at planens
                  2
                målsætninger ville kunne opfyldes.
            
            
               Den første flerårige forvaltningsplan efter reformen af den fælles fiskeripolitik blev vedtaget for Østersøområdet. I forordning (EU) 2016/1139 blev der fastlagt en flerårig plan for bestandene af torsk, sild og brisling (berørte bestande) i Østersøen (planen). Planen tager sigte på at sikre, at udnyttelsen af de relevante bestande genopretter og opretholder populationer af disse bestande over de niveauer, der kan give MSY. I planen opstilles kvantificerbare mål, f.eks. intervaller for fiskeridødelighed samt bevarelsesreferencepunkter udtrykt som MSY Btrigger og Blim. Videnskabelig rådgivning fra Det Internationale Havundersøgelsesråd (ICES) tilvejebragte i 2015
                  3
                de nævnte parametres numeriske værdier. Af den videnskabelige vurdering fra 2017 fremgår, at de respektive MSY-værdier er ændret for sildebestandene i Det Botniske Hav og Den Botniske Bugt.
            
            
               I artikel 5, stk. 6, i forordning (EU) 2016/1139 fastlægges, at hvis Kommissionen på grundlag af videnskabelig rådgivning finder, at bevarelsesreferencepunkterne som fastsat i bilag II til nævnte forordning ikke længere korrekt afspejler målsætningerne for planen, kan den omgående fremsætte ændringsforslag til Europa-Parlamentet og Rådet om revision af disse punkter. 
            
            
               Kommissionen agter derfor at fremsætte et ændringsforslag til forordning (EU) 2016/1139 i lyset af den seneste og bedste tilgængelige videnskabelige rådgivning.
            
            
               2.RESULTATER AF HØRINGER AF INTERESSEREDE PARTER OG KONSEKVENSANALYSER
            
            
               ICES har fremlagt det videnskabelige grundlag for ændringen. I 2017 foretog ICES en evaluering af sildebestandene i Det Botniske Hav og Den Botniske Bugt
                  4
               . Et af de vigtigste emner, som videnskabsfolkene behandlede, var en identifikation af bestandene, dvs. hvorvidt de to områder ville kunne lægges sammen i én vurderingsenhed eller fortsat ville skulle vurderes separate. Det besluttedes at sammenlægge de to bestande ud fra følgende betragtninger:
            
            
               a) Der er ikke biologisk bevismateriale for hverken at sammenlægge eller adskille bestandene 
            
            
               b) Det tyder ikke på, jf. tilgængelige data, at vurderingen af sildebestanden i Den Botniske Bugt er af høj kvalitet, og det er næppe sandsynligt, at situationen bliver bedre i fremtiden 
            
            
               c) Der er ikke tegn på, at der vil ske overudnyttelse af den lille bestand i Den Botniske Bugt, hvis den lægges sammen med den større sildebestand i Det Botniske Hav.
            
            
               Som følge af sammenlægningen af de to bestande har ICES anslået de nye MSY-referenceværdier. FMSY-værdien fastsættes således til 0,21. Det tilsvarende FMSY-interval er blevet beregnet og fastsat til 0,15 for FMSY lower og 0,21 for FMSY upper. Da der er sandsynlighed for, at gydebiomassen vil falde til under beskyttelsesniveauerne, er FMSY upper-værdien derfor sat til at være lig med FMSY-værdien på 0,21. De tilsvarende biomasseniveauer for MSY Btrigger og Blim er blevet beregnet til henholdsvis 283 180 og 202 272 ton. 
            
            
               Der er ikke foretaget en konkret konsekvensanalyse, da konsekvenserne af at anvende MSY-konceptet i fiskeriforvaltningen allerede er blevet vurderet i den konsekvensanalyse, der lå til grund for reformen af den fælles fiskeripolitik. Konsekvenserne af at nå MSY er blevet beregnet som led i nævnte konsekvensanalyse
                  5
               . Endnu en konsekvensanalyse vil ikke tilføre flere ny oplysninger, end hvad der allerede findes i nævnte analyse. Ændringerne af den eksisterende forordning er i overensstemmelse med dens artikel 5, stk. 6, og kommer på foranledning af videnskabelig rådgivning. Ændringerne er afgørende for fastsættelsen eller, hvor det er hensigtsmæssigt, revision af de årlige fiskerimuligheder for Østersøen og en velfungerende ny fælles fiskeripolitik.
            
            
               3.JURIDISKE ASPEKTER AF FORSLAGET
            
            
               Resumé af forslaget
            
            
               Hovedformålet er at opnå et bæredygtigt fiskerierhverv som fremført i reformen af den fælles fiskeripolitik ved at tilpasse de tilhørende MSY-værdier til bedste videnskabelige rådgivning.
            
            
               Retsgrundlag
            
            
               Artikel 43, stk. 2, i traktaten om Den Europæiske Unions funktionsmåde.
            
         
         
            
               Nærhedsprincippet
            
            
               Forslaget hører under Den Europæiske Unions enekompetence.
            
            
               Proportionalitetsprincippet
            
            
               Eftersom forslaget tager sigte på at ændre allerede gældende foranstaltninger, er spørgsmålet om proportionalitet ikke relevant.
            
            
               Reguleringsmiddel/reguleringsform
            
            
               Foreslået retsakt: Europa-Parlamentets og Rådets forordning. 
            
            
               Andre midler vil ikke være hensigtsmæssige af følgende årsager: En forordning skal ændres ved en forordning.
            
            
               4.VIRKNINGER FOR BUDGETTET 
            
            
               Foranstaltningen medfører ikke yderligere udgifter for EU. 
            
            
               2017/0348 (COD)
            
            
               Forslag til
            
            
               EUROPA-PARLAMENTETS OG RÅDETS FORORDNING
            
            
               om ændring af forordning (EU) 2016/1139 for så vidt angår intervaller for fiskeridødelighed og beskyttelsesniveauer for visse sildebestande i Østersøen
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 2,
            
            
               under henvisning til forslag fra Europa-Kommissionen,
            
            
               efter fremsendelse af udkast til lovgivningsmæssig retsakt til de nationale parlamenter,
            
            
               under henvisning til udtalelse fra Det Europæiske Økonomiske og Sociale Udvalg
                  6
               ,
            
            
               efter den almindelige lovgivningsprocedure, og
            
            
               ud fra følgende betragtninger:
            
         
         
            
               (1)Ved Europa-Parlamentets og Rådets forordning (EU) 2016/1139
                  7
                fastsættes en flerårig plan for bestandene af torsk, sild og brisling i Østersøen (planen). Formålet med planen er at bidrage til opfyldelsen af den fælles fiskeripolitiks mål og navnlig til at sikre, at udnyttelsen af havets levende biologiske ressourcer genopretter og opretholder populationer af de befiskede arter på niveauer, der kan give maksimalt bæredygtigt udbytte (MSY).
            
            
               (2)I artikel 1 i forordning (EU) 2016/1139 defineres de pågældende fiskebestande i Østersøen, herunder sildebestandene i Det Botniske Hav og i Den Botniske Bugt. Med henblik på at beskytte disse bestandes fulde reproduktionsevne, fastsættes visse bevarelsesreferencepunkter i bilag I og II til samme forordning, herunder intervaller for fiskeridødeligheden og referencepunkter for bestandenes gydebiomasse. 
            
            
               (3)Af den videnskabelige evaluering af sildebestandene i Det Botniske Hav og i Den Botniske Bugt, der blev gennemført i 2017 af Det Internationale Havundersøgelsesråd (ICES), fremgik det, at de to bestande ligner hinanden. Som følge heraf har ICES lagt de to bestande sammen, ændret grænserne for bestandens geografiske udbredelsesområde og revurderet intervallerne for MSY-fiskeridødelighed samt de relevante bevarelsesreferencepunkter. Dette har ført til andre definitioner af bestandene og numeriske værdier end dem, der er fastsat i artikel 1 i forordning (EU) 2016/1139 samt tilhørende bilag I og II. 
            
            
               (4)I artikel 5, stk. 6, i forordning (EU) 2016/1139 fastlægges, at hvis Kommissionen på grundlag af videnskabelig rådgivning finder, at bevarelsesreferencepunkterne som fastsat i bilag II til nævnte forordning ikke længere korrekt afspejler målsætningerne for planen, kan den omgående fremsætte ændringsforslag for Europa-Parlamentet og Rådet om revision af disse punkter. 
            
            
               (5)Det er hensigtsmæssigt omgående at ændre artikel 1, litra e) og f), i og bilag I og II til forordning (EU) 2016/1139 for at sikre, at fiskerimulighederne for de relevante bestande fastsættes i overensstemmelse med de ajourførte bevarelsesreferencepunkter.
            
            
               (6)Forordning (EU) 2016/1139 bør derfor ændres i overensstemmelse hermed —
            
            
               VEDTAGET DENNE FORORDNING:
            
            
               Artikel 1
               Ændring af forordning (EU) 2016/1139
            
            
               I forordning (EU) 2016/1139 foretages følgende ændringer:
            
            
               (1)I artikel 1, stk. 1, foretages følgende ændringer:
            
            
               (a)Litra e) affattes således:
            
            
               "e) sild (Clupea harengus) i ICES-underafsnit 30-31 (sild i Den Botniske Bugt),"
            
            
               (b)Litra f) udgår.
            
            
               (2)I bilag I erstattes oplysningerne vedrørende sildebestanden i Det Botniske Hav og Den Botniske Bugt af følgende oplysninger:
            
            
                     
                        "Sild i Den Botniske Bugt
                     
                  
                  
                     
                        0,15-0,21
                     
                  
                  
                     
                        0,21-0,21"
                     
                  
               
               (3) I bilag II erstattes oplysningerne vedrørende sildebestanden i Det Botniske Hav og Den Botniske Bugt af følgende:
            
            
                     
                        "Sild i Den Botniske Bugt
                     
                  
                  
                     
                        283 180
                     
                  
                  
                     
                        202 272"
                     
                  
               
               Artikel 2
               Ikrafttræden
            
            
               Denne forordning træder i kraft på dagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
         
         
            
               Udfærdiget i Bruxelles, den […].
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
         
         
            
                  
                     (1)
                  
                        EUT L 354 af 28.12.2013, s. 22.
               
               
                  
                     (2)
                  
                        Task Force on multiannual plans. Final report April 2014 
                  http://www.europarl.europa.eu/meetdocs/2009_2014/documents/pech/dv/taskfor/taskforce.pdf
               
               
                  
                     (3)
                  
                        ICES special request advice. ICES advice 2015, Book 6. EU request to ICES to provide FMSY ranges for selected North Sea and Baltic Sea stocks.
               
               
                  
                     (4)
                  
                        ICES. 2017. Report of the Benchmark Workshop on Baltic Stocks (WKBALT), 7–10 February 2017, Copenhagen, Denmark. ICES CM 2017/ACOM:30. s. 108.
               
               
                  
                     (5)
                  
                        SEK(2011) 891. 
               
               
                  
                     (6)
                  
                        EUT C […] af […], s. […].
               
               
                  
                     (7)
                  
                        Europa-Parlamentets og Rådets forordning (EU) 2016/1139 af 6. juli 2016 om en flerårig plan for torske-, silde- og brislingebestandene i Østersøen og fiskeriet, der udnytter disse bestande, om ændring af Rådets forordning (EF) nr. 2187/2005 og om ophævelse af Rådets forordning (EF) nr. 1098/2007 (EUT L 191 af 15.7.2016, s. 1).